梁州・横斗柄珠星灿灿，界勾陈银汉澄澄。恰行到梧桐金井潜身儿听。晃
作者：汤舜民
朝代：元

paragraphs: 绿窗十分月色，隔幽花一片琴声。
明出落求鸾觅凤，暗包藏弄燕调莺。
一字字冰雪之清，一句句云雨之情。
卖弄他穷书生酸溜溜调美才高，迤逗的俊女流急穰穰宵奔夜行，辱末煞老丈人羞答答户闭门扃。
那生，可称。
一峥嵘便到文园令，富贵乃天命。
长门赋黄金价不轻，可知道显姓扬名。